**กิตติกรรมประกาศ**

การค้นคว้าอิสระฉบับนี้สำเร็จสมบูรณ์ได้ด้วยความกรุณาและความช่วยเหลืออย่างสูงยิ่งจาก ดร.รักชนก ชำนาญมาก ประธานกรรมการสอบการค้นคว้าอิสระ รองศาสตราจารย์ ดร. กิตติกรณ์ บำรุงบุญ กรรมการสอบผู้ทรงคุณวุฒิ และผู้ช่วยศาสตราจารย์ ดร.ปิยลักษณ์ โพธิวรรณ์ อาจารย์ที่ปรึกษาการค้นคว้าอิสระ ผู้ซึ่งได้ให้ความรู้ ข้อแนะนำคำปรึกษาและตรวจทานแก้ไขจนการศึกษาค้นคว้าอิสระนี้เสร็จสมบูรณ์ ผู้ศึกษาจึงใคร่ขอกราบขอบพระคุณเป็นอย่างสูง ไว้ ณ โอกาสนี้

ขอขอบพระคุณ นายสมชาย ตรีณาวงษ์ ตำแหน่งนายอำเภอวังยาง จ.นครพนม ผู้เชี่ยวชาญด้านเนื้อหา นางพรทิพย์ ซังธาดา ตำแหน่งข้าราชการชำนาญ ผู้เชี่ยวชาญด้านภาษา และ นางวิบูลลักษณ์ สุขแป ตำแหน่งครูชำนาญการพิเศษ ผู้เชี่ยวชาญด้านสถิติ ที่ได้กรุณาเป็นผู้เชี่ยวชาญตรวจสอบความถูกต้องเครื่องมือสำหรับเก็บรวบรวมข้อมูล และข้อแนะนำในการศึกษา

ขอขอบพระคุณ ประชาชนกลุ่มตัวอย่างในเขตพื้นที่ตำบลยอดชาด อำเภอวังยาง จังหวัดนครพนม ทั้ง 371 คน ที่กรุณาให้ข้อมูลและให้ความร่วมมือในการตอบแบบสอบถาม พร้อมช่วยเหลือในการเก็บรวบรวมข้อมูลต่าง ๆ เป็นอย่างดี

ขอบพระคุณ บิดา มารดา สมาชิกในครอบครัวทุกท่าน ตลอดไปจนถึงเพื่อนรัฐศาสตรมหาบัณฑิต รุ่นรหัส 57 ทุกท่าน ที่มีส่วนสำคัญอย่างยิ่งในการเป็นแรงผลักดันและสนับสนุนให้การศึกษาค้นคว้าอิสระนี้เสร็จสมบูรณ์

### นายรุ่งนิรันดร์ วันนาพ่อ